Toshkentda otliq otryad 2017-yilning oxirigacha o‘z faoliyatini boshlaydi. Otlar esa Moskvadan olib kelinadi

Toshkent shahrida 50 ta otdan iborat otliq otryad 2017-yilning yakunigacha o‘z faoliyatini boshlaydi. Otliq otryad bazasi Chilonzor buyum bozori yaqinida joylashadi. Bu haqda Toshkent shahar IIBBda 8-iyunda bo‘lib o‘tgan brifingda Patrul-post xizmati brigada komandiri o‘rinbosari Murodullo Aliqoriyev ma’lum qildi.

O‘zbekistonda otliq otryadlari 2014-yilda Andijon va Namangan viloyatlarida tuzilgan. Namangan viloyati IIBdagi otliq otryad 22 nafar xodim va 22 bosh xizmat otidan tashkil topgan.
Toshkentda tashkil etiladigan otliq otryadi quyidagi vazifalarni bajaradi:
“Gazeta.uz”ning Murodullo Aliqoriyevga tayanib yozishicha, otlar yaqin oylar ichida Yevropadagi eng katta otliq politsiya bo‘linmasi joylashgan Moskvadan sotib olinadi. Shuningdek, u yerdan otda yurish va otliq safda patrul xizmatini amalga oshirish uchun maxsus kiyimlar va otlarni otchopardan shaharga olib kelish uchun maxsus transport vositasi sotib olinadi.
Otlarni o‘rgatish bir yildan bir yarim yilgacha davom etadi. Ular shovqindan hurkmaslikka, portlashdan, tutunli hududlarda qo‘rqmaslikka, hujum qiluvchilarga qarshi chiqishga o‘rgatiladi. Bu maqsadda rossiyalik mutaxassisar bilan hamkorlikda o‘quv mashg‘ulotlari o‘tkaziladi.